24.1.2006 Den Europæiske Unions Tidende L 19/3 KOMMISSIONENS FORORDNING (EF) Nr. 110/2006 af 23. januar 2006 om overgangsforanstaltninger for eksportlicenser for eksport af olivenolie fra Fællesskabet til tredjelande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) Nr. 865/2004 af 29. april 2004 om den fælles markedsordning for olivenolie og spiseoliven og om ændring af forordning (EØF) nr. 827/68 ()), særlig artikel 24, stk. 2, og ud fra følgende betragtninger: (1) Kommissionens forordning (EF) nr. 1345/2005 af 16. august 2005 om gennemførelsesbestemmelser  for ordningen med importlicenser for olivenolie ?) ophæ- vede pr. 1. november 2005 Kommissionens forordning (EF) nr. 2543/95 af 30. oktober 1995 om særlige gennemførelsesbestemmelser for ordningen med eksport- licenser for olivenolie ?). (2) — Nogle licenser, der er udstedt efter artikel 1 i forordning (EF) nr. 2543/95, og hvis gyldighedsperiode strækker sig ud over den 1. november 2005, er slet ikke blevet udnyttet eller kun delvist. De forpligtelser, der følger af disse licenser, skulle normalt overholdes, da sikkerheds- stillelsen ellers ville gå tabt. Da disse forpligtelser er blevet irrelevante, bør de ophæves og de stillede sikker- heder frigives. (3) — Foranstaltningerne i denne forordning er i overensstem- melse med udtalelse fra Forvaltningskomitéen for Oliven- olie og Spiseoliven — UDSTEDT FØLGENDE FORORDNING: Artikel 1 De sikkerheder, der er stillet for eksportlicenser udstedt på grundlag af forordning (EF) nr. 2543/95, frigives på begæring, hvis: — deres gyldighedsperiode endnu ikke er udløbet den 1. november 2005 — de kun er udnyttet delvist eller slet ikke på nævnte dato. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Den anvendes fra den 1. november 2005. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. januar 2006. (1) EUT L 161 af 30.4.2004, s. 97. Berigtiget i EUT L 206 af 9.6.2004, s. 37. ()) EUT L 212 af 17.8.2005, . 13. (?) EFT L 260 af 31.10.1995, s. 33. Senest ændret ved forordning (EF) nr. 406/2004 (EUT L 67 af 5.3.2004, s. 10). På Kommissionens vegne Mariann FISCHER BOEL Medlem af Kommissionen